Diari Oficial de la Generalitat Valenciana


Sumari del DOGV 4135, del 26-11-2001 (2001/11358)

RESOLUCIÓ de 20 de novembre de 2001, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni de col·laboració entre la Generalitat Valenciana, la Delegació de Govern i l'Ajuntament de València amb l'entitat Càritas Diocesana de València, per a la posada en marxa d'un programa integral d'atenció a les persones que exerceixen la prostitució als carrers de la ciutat de València.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4135

Data del DOGV
:   26-11-2001

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2001/11645


Data del document
:   20-11-2001

Organisme emissor
:   Presidència de la Generalitat

Tipus de document
:   Resolució

Descriptors 

:   * València
    * administració local
    * associació
    * prostitució
    * cooperació administrativa

RESOLUCIÓ de 20 de novembre de 2001, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni de col·laboració entre la Generalitat Valenciana, la Delegació de Govern i l'Ajuntament de València amb l'entitat Càritas Diocesana de València, per a la posada en marxa d'un programa integral d'atenció a les persones que exerceixen la prostitució als carrers de la ciutat de València. [2001/X11307]
  
Subscrit, després de la tramitació prèvia reglamentària, entre la Generalitat Valenciana, la Delegació de Govern, l'Ajuntament de València i l'entitat Càritas Diocesana de València, l'1 d'agost de 2001, un Conveni de col·laboració per a la posada en marxa d'un programa integral d'atenció a les persones que exerceixen la prostitució als carrers de la ciutat de València, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0752/2001, i que figura com a annex d'aquesta resolució.
  
València, 20 de novembre de 2001.- La subsecretària del Secretariat del Govern i Relacions amb les Corts: Amparo Koninckx Frasquet.
  
Conveni de col·laboració entre la Generalitat Valenciana, la Delegació de Govern i l'Ajuntament de València amb l'entitat Càritas Diocesana de València, per a la posada en marxa d'un programa integral d'atenció a les persones que exerceixen la prostitució als carrers de la ciutat de València
  
València, 1 d'agost de 2001
  
Reunits
  
D'una part, l'Hble. conseller de Benestar Social, Sr. Rafael Blasco Castany, en representació de la Generalitat Valenciana i basant-se en les facultats que li confereix la Llei de la Generalitat Valenciana 5/1983, de 30 de desembre, de Govern Valencià, autoritzat per acord de Govern Valencià de data 12 de juny de 2001.
  
L'alcaldessa de l'Ajuntament de València, Sra. Rita Barberá Nolla, en nom i representació de l'Ajuntament mencionat, autoritzada per al present acte per acord de la Comissió de Govern de data 15 de desembre de 2000.
  
La delegada del Govern de la Comunitat Valenciana, Sra. Carmen Más Rubio, fent ús de les facultats que per llei se li confereixen.
  
I de l'altra, el director de Càritas Diocesana de Valencia, Sr. José Mª de Scals Klein en nom i representació d'aquesta.
  
Actuen en nom i representació de les corporacions a les quals representen, els càrrec de les quals consten per notorietat. Es reconeixen capacitat legal suficient per a l'atorgament del present conveni de col·laboració, i a aquest efecte
  
Manifesten
  
Primer
  
Que la Llei de la Generalitat Valenciana 5/1997, de 25 de juny, per la qual se regula el sistema de serveis socials en l'àmbit de la Comunitat Valenciana, garanteix, en el títol preliminar, article 1r, a tots els ciutadans la prevenció, el tractament i l'eliminació de qualsevol causa o situació de marginació o desigualtat social, la coordinació dels recursos i de les iniciatives públiques i privades, així com els aspectes socials dels sistemes sanitaris i educatius.
  
Segon
  
A causa de les problemàtiques generades per la prostitució, es va iniciar un treball interdisciplinar d'atenció integral a qui la exerceix. L'equip d'un primer moment estava compost per tècnics de la Conselleria de Benestar Social, tècnics de la Conselleria de Sanitat, personal de Policia Nacional, adscrits a estrangeria, tècnics de la Conselleria d'Economia, Hisenda i Ocupació, l'equip jurídic i tècnics dels Serveis Socials de la Regidoria de Benestar Social de l'Ajuntament de València.
  
Després de quinze dies de funcionament d'aquest equip, s'ha atés un total de setanta dones amb aquesta problemàtica, a les quals se'ls ha oferit aquells recursos necessaris per a pal·liar la seua situació de marginació.
  
La unitat d'atenció integral ha complit notablement amb l'objectiu de conéixer les variables que estan incidint en la problemàtica d'aquestes dones que determinen quins factors econòmics i socials són de major rellevància i que podran possibilitar dur a terme una labor més especialitzada encaminada a aconseguir objectius d'inserció en aquelles dones la demanda de les quals va en aquest sentit.
  
Tercer
  
Es proposa, per tant, la realització d'un programa, en coordinació amb totes les institucions i organitzacions firmants, les bases essencials del qual són: la prevenció, sensibilització, acompanyament i intervenció amb les persones que exerceixen la prostitució, així com la informació de tot tipus de recursos de què es disposa, i la creació d'una comissió tècnica de seguiment d'aquest programa.
  
Clàusules
  
Primera. Objecte del conveni
  
Elaboració i posada en marxa d'un programa d'atenció a persones que exerceixen la prostitució als carrers de la ciutat de València.
  
Segona. Actuacions que s'han de dur a terme
  
Per a la consecució d'aquest fi les parts es comprometen:
  
1. Posar a disposició del programa els recursos ordinaris de què es disposen, i que es concreten de la manera següent:
  
a) Conselleria d'Economia, Hisenda i Ocupació:
  
- Elaboració i desenvolupament del programa formatiu que s'adjunta com annex I al present conveni amb l'aportació de locals, professorat i despeses generals d'aquest.
  
b) Conselleria de Benestar social:
  
- Servei d'atenció integral a l'immigrant (intèrprets, assessoria jurídica).
  
deu places d'allotjaments específics per a aquest col·lectiu.
  
c) Conselleria de Sanitat:
  
- Obtenció de la targeta solidària.
  
- Centre d'informació y prevenció de la Sida (CIPS).
  
- Centre de suport al CAST.
  
d) Ajuntament de València:
  
- Centres municipals de serveis socials
  
- Centre d'atenció a persones sense sostre
  
- Quatre places en el pis per a dones immigrants
  
- Prestacions socials (ajudes)
  
- Fins a vint ajudes d'entrada en habitatge.
  
e) Delegació de Govern de la Comunitat Valenciana:
  
- Oficina d'estrangers a València, la qual es coordinarà amb els assessors jurídics disposats en el programa.
  
2. Càritas Diocesana, contractarà un equip de professionals especialitzats per al desenvolupament d'un programa específic de sensibilització, prevenció, intervenció i assistència a les destinatàries de les accions, informació de tots els recursos disponibles i orientació cap a la inserció laboral.
  
Tercera. Obligacions de les parts
  
A) La Generalitat Valenciana junt amb l'Ajuntament de València, d'acord amb la seua programació anual i dins de les seues possibilitats competencials i pressupostàries, dins del marc de subvencions previst en la legislació vigent, estimen l'aportació de les ajudes econòmiques en un total de 22.728.553 de pessetes (84.337 euros), les quals seran aportades per cadascuna de les institucions mencionades, d'acord amb el detall següent:
  
Per part de la Generalitat Valenciana, a través de la Conselleria de Benestar Social 95.440.472 pessetes (63.106,27 euros), a través de la línia de subvenció denominada ?P.I. Atenció Prostitució València?, aplicació pressupostària 07.10.659.12.4 del pressupost de la Generalitat Valenciana per a l'exercici 2001.
  
Por part de l'Ajuntament de València 3.500.000 pessetes (21.035,42 euros), a través de la línia de subvenció IB 150/313/48805 del programa pressupostari del pressupost de l'Ajuntament de València per a l'exercici 2001.
  
Les subvencions assenyalades aniran destinades al finançament de la contractació de l'equip de professionals especialitzats al qual es fa referència en el número 2 de l'estipulació segona, i afrontar les despeses generals de la posada en marxa d'aquest programa.
  
B) Per al finançament de les actuacions recollides en el número 1 de l'estipulació segona, cadascuna de les institucions aportarà els recursos necessaris per al desenvolupament dels compromisos adquirits, a càrrec dels recursos propis de cada òrgan, amb les modificacions pressupostàries prèvies que, si és el cas, siguen necessàries.
  
Quarta. Programa específic d'actuació
  
L'ONG firmant participarà junt amb les anteriors institucions, en el disseny i la planificació del programa específic d'actuació i, al seu torn, contractarà el personal especialitzats i els mitjans materials necessaris per a la seua posada en marxa.
  
Aquest personal realitzarà, fonamentalment, funcions relacionades amb la sensibilització, prevenció, intervenció, assistència i acompanyament de les destinatàries de les accions, informació de tots els recursos disponibles, oferta de servei i orientació cap a la inserció laboral.
  
Per a aquesta finalitat, i tenint en compte els mitjans disposats, Càritas Diocesana de València rebrà de les institucions la quantitat de 76.800.869 de pessetes.
  
Cinquena. Comissió de seguiment
  
Es crearà una Comissió Tècnica de Seguiment i Avaluació del present conveni composta per un tècnic adscrit a cadascuna de les institucions i l'ONG firmants del present conveni i un representant del col·lectiu al qual es destinen les actuacions. Aquesta comissió es reunirà cada dos mesos, amb l'objectiu d'avaluar el funcionament del programa, proposar les mesures correctores d'aquest i dirimir els problemes d'interpretació i aplicació que puguen sorgir en el desenvolupament del present conveni; no obstant això, podrà ser convocada amb caràcter extraordinari per qualsevol dels seus membres.
  
Aquesta comissió que tindrà el caràcter d'òrgan col·legiat, designarà entre els seus membres un president i un secretari, i serà d'aplicació el règim jurídic de les administracions públiques i del procediment administratiu comú, en la redacció efectuada per la Llei 4/1999, de 13 de gener.
  
Sisena. Control i justificació de la subvenció
  
La comissió de seguiment recollida en el paràgraf anterior serà la responsable del control i aplicació dels fons subvencionats per a l'execució del programa específic d'actuació, finançat segons el que preveu el present conveni. Per a justificar-los l'ONG haurà de presentar els contractes subscrits, així com les factures de les despeses ocasionades per l'adquisició de mitjans materials necessaris per l'execució del programa específic.
  
La justificació de les despeses originades amb ocasió de les actuacions finançades a càrrec dels fons previstos en la lletra b) de l'estipulació tercera, s'efectuarà d'acord amb el que disposa el text refós de la Llei d'Hisenda Pública de la Generalitat Valenciana i les normes que siguen d'aplicació, en cada cas, atenent l'origen dels fons, pels servei de gestió econòmica de cada institució.
  
Setena. Conseqüències de l'incompliment
  
Procedirà la minoració proporcional de les subvencions destinades a finançar les despeses de la lletra a) de l'estipulació tercera, en el cas que no es justifique de conformitat la totalitat de la subvenció concedida de forma global per qualsevol dels conceptes: contractes o adquisició de mitjans materials.
  
Vuitena. Rescissió
  
En el supòsit que l'ONG firmant no realitze les actuacions que dimanen del present conveni, qualsevol de les institucions que es comprometen a aportar els fons per al seu finançament podrà rescindir el conveni.
  
Novena. Vigència
  
El present conveni obligarà les parts des del moment en què siga aprovat per tots els òrgans competents en cada cas, estendrà la seua vigència fins al 31 de desembre de l'any 2001, i es podrà prorrogar per acord de les parts, llevat de denúncia formulada per qualsevol d'elles, amb tres mesos d'antelació a l'acabament del termini o la seua pròrroga.
  
Les parts, una vegada llegit el present conveni, en firmen set exemplar en prova de conformitat, en el lloc i en la data amunt indicats, i en el mateix acte se'n lliura un exemplar a cadascuna de les parts.
  
El conseller de Benestar Social,
  
RAFAEL BLASCO CASTANY
  
L'Alcaldessa de l'Ajuntament de València,
  
RITA BARBERÁ NOLLA
  
La delegada del Govern de la Comunitat Valenciana,
  
CARMEN MÁS RUBIO
  
El secretari de l'Ajuntament,
  
VICENT MIQUEL I DIEGO
  
El director de Càritas Diocesana de València
  
JOSÉ Mª DE SCALS KLEIN
  
ANNEX I
  
Programa formatiu (150 H)
  
1. Formació general: tècniques de lectoescriptura i matemàtica bàsica (25 h.)
  
2. Coneixements generals de normativa laboral (10h)
  
3. Coneixements generals sobre hàbits de vida saludable: alimentació, higiene personal, economia domèstica... (20h)
  
4. Mòdul sobre neteja d'immobles (25h)
  
Objectiu: realitzar la neteja diària utilitzant els productes, materials i la maquinària més adequats en funció de les característiques dels immobles i en les màximes condicions de seguretat i higiene en el treball.
  
Continguts
  
La neteja d'immobles:
  
- Pla de treball; seqüenciació de les tasques i temps de realització
  
- Previsió del material necessari
  
- Normes de seguretat i higiene en el treball
  
Productes de neteja:
  
- Tipus i propietats dels productes: classificació, característiques, composició i usos
  
- Normes d'utilització: concentració i dissolucions
  
- Normes de seguretat en la manipulació de productes tòxics
  
Materials de neteja:
  
- Tipus de materials i eines de neteja
  
- Formes de utilització
  
Sòls i parets:
  
- Tipus de sòls. material de construcció: terratzo, fusta, tèxtil, plàstic
  
- Normes de neteja de cada tipus de sòl
  
El mobiliari:
  
- Materials constitutius del mobiliari
  
- Tècniques de neteja de cada tipus de moble o objecte
  
Neteja de lavabos:
  
- Tipus i característiques dels lavabos
  
- Desinfecció i ambientació dels lavabos
  
- Aparells sanitaris i complements
  
Maquinària de neteja diària:
  
- Utilitats i funcionament de la maquinària: aspiradores, carro de neteja
  
- Manteniment de la maquinària
  
Eliminació de deixalles
  
- Precaució en la recollida i eliminació de deixalles
  
5. Mòdul sobre manipulació d'aliments (25 h)
  
Objectiu: obtenir el carnet de manipulador d'aliments
  
Continguts
  
Alteracions dels aliments
  
Riscos per a la salut
  
Perjudicis derivats del consum d'aliments contaminats
  
Toxiinfeccions alimentàries
  
Els aliments i la seua manipulació en la venda, preparació, conservació i servei
  
- La venda i compra de aliments
  
- Aliments presentats en la seua forma natural en estat fresc
  
- Aliments que han patit algun tipus de transformació i elaboració
  
- Aliments conservats solament per acció del fred
  
- Conserves en buit
  
- Preparació d'aliments
  
- Productes lactis
  
- Ous
  
- Peixos
  
- Carns
  
- Hortalisses i verdures
  
- Fruites
  
- Conserves i semiconserves
  
- Pa
  
- Greix
  
- Productes congelats
  
- El transport
  
- Instal·lacions
  
- Instruments i elements de treball
  
- Actituds
  
6. Mòdul sobre bugadera planxadora (45h)
  
Objectiu: desenvolupar les activitats relacionades amb la classificació, llevada de taques, rentat, eixugat, planxat, i plegament de la roba d'hospitals i/o hotels, llevat de la roba de clients.
  
Continguts:
  
Organització del departament de bugaderia i planxat
  
Equips i màquines de rentar: funcionament i manteniment
  
Equips i màquines d'eixugar: funcionament i manteniment
  
Productes de bugada: detergents, lleixius, sabons ...
  
Identificació de tipus de taques i del teixit on es troben.
  
El procés de neteja per a cada tipus de taca segons el teixit
  
Productes per a llevar taques: el seu control i emmagatzematge
  
Higienització de la roba: prerentat, rentat, blanqueig, aclariment i eixugat. Elecció de la temperatura
  
Equips i màquines de planxar: funcionament i manteniment